open-index/open-wikipedia-markdown huggingface dataset:
Joseph Muscat

**Jozefas Muskatas** (*Joseph Muscat*; g. 1974 m. sausio 22 d. Pietoje, Maltoje) – Maltos politikas, nuo 2013 m. šalies ministras pirmininkas. Nuo 2008 m. birželio 6 d. Maltos darbininkų partijos lyderis. 2008 m. spalio 1 d. – 2013 m. kovo 10 d. buvo opozicijos lyderis. Nuo 2004 m. iki 2008 m. buvo Europos Parlamento narys.

Maltos darbininkų partijai laimėjus visuotinius rinkimus 2013 m. kovą, Muskatas ministro pirmininko pareigas pradėjo eiti 2013 m. kovo 11 d.

## Nuorodos
* Joseph Muscat biografija
Periskopinis šautuvas

**Periskopinis šautuvas** () – šautuvas su taikymuisi skirtu pritaisytu periskopu, kuriuo gali šaudyti šaulys, visiškai pasislėpęs apkase. 

Periskopiniai šautuvai buvo sugalvoti Pirmojo pasaulinio karo metais vykstant apkasų karui. Nėra žinoma, kurios šalies kariuomenė pirmoji ėmė juos naudoti. 1914 m. pabaigoje jie jau buvo naudojami. Panašius įtaisus buvo sukonstravę šaudyti kulkosvaidžiais. 

Vienas iš persikopinių šautuvų išradėjų buvo seržantas Viljamas Byčas (*William Beech*) iš Australijos imperinių pajėgų 2-ojo bataliono. Šautuvą jis išrado 1915 m. gegužės mėnesį Galipolio kampanijos metu. Įtaisas leido šauliui taikytis ir šaudyti iš apkaso, liekant pasislėpusiam nuo priešo ugnies. V. Byčas, kuris iki kariuomenės buvo statybininkas brigadininkas, perdirbo standartinį šautuvą *[[Lee-Enfield]]* (kalibras .303 British). Jis prie šautuvo pritaisė medinį rėmą su veidrodiniu periskopu. kad žvelgiant į veidrodį periskopo apačioje būtų galima taikytis išilgai vamzdžio. Šaunama buvo patraukus virvutę, pririštą prie nuleistuko.

Byčo įtaisą netrukus ėmė kopijuoti kitų Australijos ir Naujosios Zelandijos armijos korpuso (*ANZAC*) dalinių kareiviai. Juos plačiai naudojo įnirtingame Galipolio apkasų kare, kur kai kuriose vietose tarp priešininkų apkasų buvo tik 50 m. Periskopiniai šautuvai buvo žymiai mažiau taiklūs už įprastai naudojamus šautuvus *Lee-Enfield*. Bandymai, atlikti filmuojant dokumentinį serialą „The Boffin, The Builder, The Bombardier“ parodė, kad periskopinių šautuvų efektyvusis nuotolis buvo iki 90 m. 

Periskopinius šautuvus vėliau gamino Galipolyje primityviose dirbtuvėse Anzako įlankėlės (*Anzac Cove*) paplūdimyje.

## Išnašos
Makaryčius

**Makaryčius** () – trauminis pistoletas, sukurtas perdarant dujinį pistoletą IŽ-79-8. Pistoletą sukūrė UAB *ЦСЗ Кольчуга* ir Iževsko mechanikos gamykla. Šie pitoletai serijiniu būdu gaminami nuo 2008 m.

Makaryčiaus pirmtakas Makarovo pistoletas gerai žinomas visoje potarybinėje erdvėje, tad jo trauminiai variantai populiarūs ginklų mėgėjų ir savigynos ginklų ieškančių tarpe.  
## Privalumai
* Išorinis panašumas į kovinius Makarovo pistoletus;
* Konstrukcinis panašumas į kovinius Makarovo pistoletus, nes mokantiems naudoti PM beveik nereiki persimokyti;
* Atsarginių dalių ir aksesuarų prieinamumas ir nedidelė kaina;
* Palyginti nedidelė kaina, išskyrus modelį MR-80-13T ();
* Bosių mazgų ir mechanizmų patikimumas (išskyrus vamzdį).

## Trūkumai
* Nepakankamas ergonominis efektyvumas. Forma perimta iš Makarovo pistoleto, kuris buvo sukurtas prieš 60 metų..
* Svirtelinis dėtuvės fiksatorius mažina dėtuvės keitimo spartą ir patogumą (išskyrus modelius IŽ79-9ТМ-10 ir МR-79-9ТМ-10, kuriuose fiksatorius mygtukinis)
* Nepakankamai stabili gamybos kokybė Iževsko mechanikos gamykloje.
* Nepakankamas įvairių versijų vamzdžių patikimumas.

## Variantai
* *IŽ-79-9T Makaryč* (*ИЖ-79-9Т Макарыч*) — dujinis pistoletas, galintis šaudyti ir guminėmis kulkomis. Šoviniai 9 mm RA. Pirmas Makaryčiaus modelis, imtas gaminti 2004 m. vasarį. Dabar nebegaminamas.
* *IŽ-79-9TM* (*ИЖ-79-9ТМ*) – trauminis pistoletas, šoviniai 9 mm RA. Masė – 630 g, gabaritai – 161×127×30 mm. Dėtuvėje – 8+1 šoviniai. Pardavinėjamas nuo 2006 m., dabar nebegaminamas. 
* *IŽ-79-9TM-10* (*ИЖ-79-9ТМ-10*) – trauminis pistoletas, šoviniai 9 mm RA. Masė – 670 g, gabaritai – 165×127×34 mm. Dėtuvėje – 10(13)+1 šovinių. Nebegaminamas.
* *MR-79-9TM* (*МР-79-9ТМ*) – trauminis pistoletas, šoviniai 9 mm RA. Masė – 630 g, gabaritai – 161×127×30 mm. Dėtuvėje – 8+1 šoviniai. Pardavinėjamas nuo 2007 m. rugsėjo..  
* *MR-79-9TM-10 (*МР-79-9ТМ-10*) – trauminis pistoletas, šoviniai 9 mm RA. Masė – 670 g, gabaritai – 165×127×34 mm. Dėtuvėje – 10(13)+1 šovinių.
* *MR-80-13T* (*МР-80-13Т*) – trauminis pistoletas, šoviniai .45 Rubber. Masė – 730 g, gabaritai – 162×127×31 mm. Dėtuvėje – 6+1 šoviniai
* *MR-471* (*MP-471'') - tarnybinis trauminis pistoletas, šoviniai 10×23 mm Т. Sukurtas 2004 m., gaminamas nuo 2005 m. privačioms apsaugos kompanijoms..

Gaminant Makaryčius konstrukcija buvo tobulinama, todėl pirmųjų metų gamybos pistoletai (skirti naudoti šovinius, kurių galingumas 35-50 J) nenumatyti naudoti didesnio galingumo šovinius, kurie vėliau buvo sertifikuoti. 

## Nuorodos
Diferencialinė geometrija

**Diferencialinė geometrija** – matematikos šaka, kurioje geometrijos problemų sprendimui naudojamas diferencialinis ir integralinis skaičiavimas, tiesinės algebros metodai. Ši šaka ėmė formuotis XVIII–XIX amžiuose pradėjus nagrinėti kreives plokštumoje ir euklidinėse erdvėse. Dabar tai yra šaka, nagrinėjanti geometrines struktūras diferencijuojamose daugdarose. Diferencialinė geometrija yra glaudžiai susijusi su diferencialine topologija ir diferencialinių lygčių geometriniais aspektais.

Viena iš svarbiųjų diferencialinės geometrijos sąvokų yra kreivumas.

Diferencialinės geometrijos pradininkai yra Leonardas Oileris ir Johanas Bernulis.

## Šaltiniai

## Nuorodos
* Įdomesni diferencialinės geometrijos uždaviniai (anglų kalba)
Malta olimpinėse žaidynėse

**[[Malta]] [[Olimpinės žaidynės|Olimpinėse žaidynėse]]** dalyvauja nuo 1928 m., kuomet tuometinės Britų kolonijos vandensvydžio komanda pateko į olimpines žaidynes.

Malta yra viena iš nedaugelio Europos šalių, kurios nei karto nelaimėjo olimpinio medalio. Sėkmingiausias šalies sportininkas – dupleto šaulys William Chetcuti. 2014 m. šalis debiutavo žiemos olimpinėse žaidynėse. Pirmoji žiemos olimpietė – prancūzų kilmės kalnų slidininkė Élise Pellegrin.

Šalis reguliariai dalyvauja lengvosios atletikos, plaukimo ir stendinio šaudymo varžybose. Praeityje dažnai dalyvaudavo dziudo, buriavimo, imtynių, šaudymo iš lanko, dviračių sporto, vandensvydžio varžybose.

## Nuorodos
* Maltos olimpinis komitetas
Algebrinė geometrija

**Algebrinė geometrija** – matematikos šaka, nagrinėjanti  algebrinių lygčių sprendinius. Taškas priklauso algebrinei kreivei, jei jo koordinatės aprašomos kokia nors polinomine lygtimi. Tokių lygčių pavyzdžiai yra elipsės, hiperbolės, specialiosios funkcijos, ir pan. 

Ši šaka prasidėjo nuo polinominių lygčių nulių tyrinėjimų. Analizėje daugiausiai naudojami komutatyviosios algebros metodai. Pagrindinis tyrimo objektas – algebrinės atmainos. Plaučiausiai studijuojamų algebrinių atmainų pavyzdžiai: tiesė, apskritimas, parabolė, hiperbolė, elipsė, elipsinė kreivė.

Algebrinė geometrija šiandien yra naudojama statistikoje, automatinio valdymo teorijoje, robotikoje, filogenezėje ir geometriniame modeliavime.  Taip pat turi sąsajų su stygų teorija, žaidimų teorija ir solitonais. 

## Istorija
Algebrinė geometrija susiformavo XIX a. iš N. H, Abelio, F. Ch. Kleino, J. H. Poincaré, B. Riemanno, K. Vejerštraso darbų.

## Šaltiniai
Viktorija (Malta)

**Viktorija** (*Victoria* arba *Città Victoria*) – Goco salos sostinė, esanti Maltoje. Pagal gyventojų skaičių – didžiausias salos miestas. 6 414 gyventojų (2005 m. lapkričio duomenys). Ribojasi su Fontanos, Gasrio, Kercemo, Šagros, Šeukidžos ir Zebudžo savivaldybėmis.

Karalienės Viktorijos deimantinio jubiliejaus progą, britų vyriausybės nutarimų ir Maltos vyskupo prašymu 1897 m., miestui suteiktas *Viktorijos* pavadinimas. Salos gyventojai miestą vadina senu *Rabato* pavadinimu.

## Sportas
* SK Victoria Wanderers futbolo klubas.
* „Gozo“ stadionas, kuriame žaidžia Gozo salos futbolo komandos. (Talpa 4 000 žiūrovų.)

## Galerija

Citadel in Victoria.jpg|Goco citadelė
Cathedral Victoria Gozo Malta.jpg|Katedros vidus
Sudika San Gorg Rabat-2.jpg|Šv. Jurgio bazilika


## Nuorodos
* Kultūros ir informacijos svetainė 
* Šv. Jurgio bazilikos svetainė
Kanasas

**Kanasas** () – ežeras Kinijos Liaudies Respublikoje, šiaurės Sindziange, 30 km nuo Kinijos, Rusijos ir Mongolijos sienų sankirtos. Telkšo 1340 m aukštyje, Altajaus kalnuose, Tavan Bogdo Ula masyve. Išsitęsęs iš šiaurės į pietus 24 km, plotis iki 1,9 km. Ežerą maitina kalnų ledynai, išteka Kanaso upė, priklausanti Irtyšiaus baseinui.

Kanaso ežeras ledyninės kilmės, susidarė po kvartero ledynmečio. Ežeras pasižymi vaizdingais kraštovaizdžiais, laukine gamta, todėl yra gausiai lankoma turistinė vieta. Kanaso apylinkėse gyvena kazachai ir tuviai.

Ežeras garsėja dėl ten pastebimos „pabaisos“.


File:Kanas_Lake,_China,_LandSat_image.jpg|Palydovinė nuotrauka
File:Quaternary_age_Kanas_lake_2009-0827.jpg|Ežero vanduo
File:Kanas_glacier_alpine.jpg|Miškingi krantai


## Šaltiniai
Tianči (Sindziangas)

**Tianči** ( – 'dausų ežeras') – ežeras Kinijos Liaudies Respublikoje, šiauriniame Sindziange, 110 km į rytus nuo Urumčio, 45 km nuo Fukango. Telkšo Tianšanio kalnuose, Bogdo Ula kalnagūbryje, 1907 m aukštyje. Tianči ežeras susidarė kvartero apledėjimo metu.

Senovėje ežeras dar buvo žinomas kaip ***Jaoči*** ('nefrito ežeras'), bet dabartinis pavadinimas 1783 m. suteiktas vieno Čingų karvedžio Mingliango.

Tianči yra turistų gausiai lankomas ežeras.
Mossberg Brownie

**Mossberg Brownie** – keturvamzdis pistoletas, panašus į derindžerį *[[COP 357 Derringer]]*. Šį .22 Long Rifle šovinius naudojantį pistoletą 1920-1932 m. gamino kompanija O.F. Mossberg & Sons. *Brownie* konstrukcija pagrįsta ankstesniu Oskaro Mosbergo patentuotu pistoletu, kurį pagal licenciją gamino „Shattuck Company“.

Šių pistoletų buvo pagaminta nuo 33 iki 37 tūkstančių. 

## Konstrukcija
Pistoletas turi dvigubos veikmės nuleistuką ir besisukantį skiltuvą. Kiekvienas nuleistuko paspaudimas užveda ir nuleidžia gaiduką, taip pat pasuka skiltuvą taip, kad iššautų vis naujas vamzdis. Atsegtas viršuje esantis skląstis leidžia atlaužti vamzdžių bloką žemyn. Pistoleto komplekte yra speciali lenkta plokštelė, kuri ištraukia iššautas tūteles. 

### Pasekėjai
1986-1987 m. kompanija „Advantage Arms“ gamino modelį 422, kuris turėjo daug panašumo su pistoletu *Brownie*. Kompanijos „Advantage Arms“ gamintas pistoletas turėjo ir variantą, naudojusį šovinius .22 Winchester Magnum Rimfire. Šis pistoletas, skirtingai nei *Brownie*, turėjo vidinį išmetiklį. 

Kompanija „Cobray“ gamino keistą revolverį *[[Cobray Pocket Pal|Pocket Pal]]*, kuris turėjo tokias pačias atlaužimo ir gaiduko sistemas kaip ir *Brownie*. „Cobray“ suderino šias savybes su unikalia dviejų vamzdžių dviejų kalibrų sistema. Revolveris turi du *zig-zag* tipo besisukančius būgnus, vieną *[[.22 LR]]*, kitą *[[.380 ACP]]* kalibro. Tas pats gaidukas iššauna arba .22 kalibro šovinį apatiniu vamzdžiu, arba .380 šovinį apatiniu vamzdžiu, žiūrint kuris būgnas įstatytas.

## Nuorodos

* The Mossberg Brownie: Did you know they made pistols? 
* Myers J.A. A LESSON IN BROWNIES
* Shooting the Mossberg Brownie - a .22-cal derringer (Klipas *Youtube*)
Pieter Claesz

**Piteris Klasas** (, 1596 ar 1597 m.  – 1660 m. sausio 1 (?) d.) – XVII a. Nyderlandų tapytojas, specializavosi natiurmorto žanre.

## Biografija
Piteris Klasas gimė apie 1596 m., tikriausiai Berchemo miestelyje prie Antverpeno (senesniu manymu − Vokietijoje). Būdamas jaunu jis persikėlė į Harlemą, kur 1617 m. vedė. Jis ir Vilemas Klasas Heda buvo vienais reikšmingiausių XVII a. olandų tapytojų, kurie specializavosi natiurmortų žanre. Tapė taip vadinamus „pusryčių stalus“, pažymėtinus paprastų objektų ir šviesos žaismo tarp jų vaizdavimu. Piteris Klasas minimas palaidotas 1660 m. sausio 1 d. Jo sūnus Nikolas Pitersas Berchemas (g. 1620) tapo žymiu ir populiariu olandų XVII a. tapytoju peizažistu.

## Darbų galerija


Vaizdas:Pieter Claesz. - Stilleven met kalkoenpastei - Google Art Project.jpg| „Natiurmortas su kalakutienos pyragu“ (1627, Amsterdamo valstybinis muziejus)
Vaizdas:Pieter Claesz. - Still Life with a Self-portrait.jpg| „Vanitas su smuiku ir stiklo rutuliu“ (1628, Nacionalinis vokiečių muziejus, Niurnbergas)
Vaizdas:Pieter Claesz - Still Life with Lemons and Olives 105N10007 936CQ.jpg| „Natiurmortas su Venecijos stiklo taure, vyno taure, peiliu, citrinomis ir alyvuogėmis“ (1629, Metropoliteno meno muziejus, Niujorkas)
Vaizdas:Pieter Claesz. (1597-98 - 1660) - Still Life with Roemer and Silver Tazza - 985A - Gemäldegalerie.jpg| „Natiurmortas su taure vyno“ (apie 1635, Berlyno paveikslų galerija)
Vaizdas:Pieter CLAESZ. - A still life with a roemer, a crab and a peeled lemon - Google Art Project.jpg| „Natiurmortas su taure vyno, krabu ir skusta citrina“ (1643, Pietų Velso dailės galerija, Adelaidė)
Vaizdas:Pieter Claesz - Still Life with Fruit and Roemer - Google Art Project.jpg| „Natiurmortas su vaisiu ir taure vyno“ (1644, Budapešto vaizduojamojo meno muziejus)


## Nuorodos

* Piteris Klasas Encyclopaedia Britannica tinklalapyje
* Piteris Klasas WGA tinklalapyje
* rijksmuseum.nl
Chocolat, Menta, Mastik

**Chocolat, Menta, Mastik** (, ) buvo Izraelio merginų muzikos grupė, gyvavusi XX a. 8-ąjį dešimtmetį. Ją sudarė Yardena Arazi, Ruthie Holzman, Tami Azaria (1972–1973 m.) ir Lea Lupatin.

Grupė atstovavo Izraeliui Hagoje vykusioje 1976 m. Eurovizijoje su daina „Emor Shalom“. Konkurse su 77 taškais užėmė šeštą vietą.

Iširus grupei, Yardena Arazi vėliau dirbo televizijos vedėja. Kitos narės – Ruthie Holzman ir Lea Lupatin dainavo grupėje Milk & Honey, tačiau vėliau pradėjo savo solines karjeras.

## Nuorodos

* Daina ''Emor Shalom''

|-
Paviršius

**Paviršius** geometrijoje ir topologijoje – sąvoka, apibūdinanti dvimatę topologinę daugdarą. Tokių daugdarų pavyzdžiais gali būti trimačių geometrinių kūnų paviršiai mums įprastoje trimatėje euklidinėje erdvėje. Tačiau yra ir sudėtingesnių, pavyzdžiui, vienpusis paviršius Kleino butelis. Jie negali būti atvaizduoti euklidinėje erdvėje be singuliarumų arba persikirtimų.

Analizinėje geometrijoje ir diferencialinėje geometrijoje paviršius apibrėžiamas tiesiogiai dviejų kintamųjų funkcija z = f(x, y), vadinasi kiekvieno taško padėčiai nusakyti būtinos dvi koordinatės, dviejų skaičių (x,y) pora. Tarkim Žemės paviršiuje tokios koordinatės yra ilguma ir platuma.

## Aprašymo būdai
Paviršių galima aprašyti kaip visumą taškų, užduodamą tam tikra funkcija:
: F(x,\,y,\,z)=0

Kartais vieną iš kintamųjų galima parašyti išreikštame pavidale:
: z=f(x,y)

Taip pat galima paviršių nusakyti parametriniu būdu (tam reikės dviejų kintamųjų):
: \left\{ \begin{array}{ccc} 
x &=& x(u,v) \\
y &=& y(u,v) \\
z &=& z(u,v)
\end{array}\right.

## Šaltiniai
Osipas Mandelštamas

**Osipas Emiljevičius Mandelštamas** (; 1891 m. sausio 3 (15) d., Varšuva – 1938 m. gruodžio 27 d., perskirstymo punktas Vtoraja rečka (Antroji upė), Vladivostokas) – rusų poetas, akmeizmo poezijos srovės atstovas, prozininkas, eseistas, vertėjas, literatūros kritikas, vienas žinomiausių XX amžiaus rusų poetų. Poeto senelis gyveno Žagarėje.

## Nuorodos
* Osipas Mandelštamas.* [http://www.xn--altiniai-4wb.info/files/literatura/LH00/Osipas_Mandel%C5%A1tamas._Eil%C4%97ra%C5%A1%C4%8Diai.LHX800.pdf "Eilės".] * (išvertė Tomas Venclova ir Jonas Juškaitis) // Interaktyvi mokymosi šaltinių duomenų bazė "www.šaltiniai.info" (Žiūrėta 2014.09.09.)
* Osip Mandelštam.  (išvertė Lanis Breilis) // Savaitraštis "Literatūra ir menas", 2014-03-21 nr. 3466. (Žiūrėta 2014.09.09.)
Marina Cvetajeva

**Marina Ivanovna Cvetajeva** (; 1892 m. rugsėjo 26 d. (spalio 8 d.), Maskva, Rusijos imperija – 1941 m. rugpjūčio 31 d., Elabuga, Rusija) – rusų poetė, prozininkė, vertėja, viena iš žinomiausių ir stambiausių XX amžiaus rusų poetų. Jos biografija atspindi visa XX a. rusų literatūros tragediją.

## Nuorodos
* Skaito Marija Skubutytė. ''"Marinos Cvetajevos eilės laidoje „Vidurnakčio lyrika“.''  // LRT Radijas, 2013.04.15. (Žiūrėta 2014.09.09.)
* *[http://www.tekstai.lt/zurnalas-metai/7067-marina-cvetajeva-eilerasciai Marina Cvetajeva. Eilėraščiai.]* (išvertė Ramutė Skučaitė) // Lietuvos rašytojų sąjungos mėnraštis „Metai“, 2012 Nr. 11 (lapkritis). (Žiūrėta 2014.09.09.)
* Marina Cvetajeva. ''"Džiaugiuos, kad sergate ne manimi… "''  (išvertė Andrius Krivas) // Savaitraštis „Literatūra ir menas“, 2012-10-12 nr. 3397. (Žiūrėta 2014.09.09.)
* *[http://www.aidai.eu/index.php?option=com_content&view=article&id=4253:li&catid=277:196902&Itemid=308 Marina Cvetajeva. Eilėraščiai.] *(išvertė J. Strielkūnas ir V. Skripka) // Žurnalas „Aidai“. (Žiūrėta 2014.09.09.)
* *[http://eia.libis.lt:8080/archyvas/viesas/20110110055403/http://www.culture.lt/satenai/?leid_id=919&kas=straipsnis&st_id=16409 Marina Cvetajeva. Eilės.]  *(išvertė Indrė Butkutė) // Kultūros savaitraštis „Šiaurės Atėnai“, 2008-12- 05. (Žiūrėta 2014.09.09.)
O.F. Mossberg & Sons

**O.F. Mossberg & Sons**, trumpai *Mossberg* – JAV kompanija, šaunamųjų ginklų gamintoja, besispecializuojanti lygiavamzdžių ir graižtvinių šautuvų, optinių taikiklių ir šaunamųjų ginklų priedų gamyboje. XX a. 5-7 dešimtmečiais gamino ir .22 kalibro taikininius bei sportinius šautuvus.

## Istorija
Kompanijos įkūrėjas Oskaras Frederikas Mosbergas (*Oscar Frederick Mossberg*), kilęs iš Švedijos, į JAV atvyko 1886 m. Pradžioje dirbo Iverio Džonsono (*Iver Johnson*) dviračių fabrike. Iš Norvegijos kilęs I. Džonsonas buvo pagarsėjęs jo gamintais revolveriais. 

Palikęs Ivero Džonsono gamyklą, Mosbergas ėmė dirbti gretimo *Hatfield* miesto (Masačiusetsas) mažoje kompanijos „C.S. Shattuck Arms Co.“ gamykloje valdytoju. Iš čia perėjo į „Stevens“, po to – į *New Haven* (Konektikutas) įsikūrusią kompaniją „Marlin-Rockwell“. 1919 m. ši kompanija, gaminusi daugiausia kulkosvaidžius, dėl pasibaigusio Pirmojo pasaulinio karo žlugo, tad bedarbis 53 metų O. Mosbergas ėmė galvoti apie savo verslą.

1919 m. O. Mosbergas kartu su savo sūnumis Iveriu ir Haroldu įkūrė kompaniją „O.F. Mossberg and Sons“. Pradedant 1919 m. kompanija gamino keturvamzdį .22 LR kalibro pistoletą *[[Mossberg Brownie]]*. Po sėkmingo *Brownie* kompanija ėmė gaminti .22 kalibro graižtvinius šautuvus, lygiavamzdžius šautuvus, optinius taikiklius, skirtus sportinei rinkai.

Netrukus kompanija jau gamino stovus šautuvų laikymui, golfo lazdas, automobilinius stovyklautojų namelius (), burines valtis, tačiau pagrindinis verslas liko šaunamieji ginklai. 

Kompanija iki šių dienų išliko šeimos verslas, tai seniausia šeimos nuosavybėje esanti ginklų gamybos kompanija JAV.

## Nuorodos
Dovana (gamybinis susivienijimas)

**Meno verslų ir suvenyrų gamybinis susivienijimas „Dovana“** – Vilniuje sovietmečiu įkurtas gamybinis susivienijimas, bankrutavęs 1999 m. Turėjo padalinį Karoliniškių mikrorajone. „Dovanoje“ mezgėja nuo 1983 m. iki 1991 m. sausio įvykių dirbo Loreta Asanavičiūtė.

## Šaltiniai
Juodoji tūbė

**Juodoji tūbė** (, , ) – bervidinių (*Scrophulariaceae*) šeimos tūbių (*Verbascum*) genties augalas. Liaudyje žinomas kaip **devyneriopas**, **devynjėgė**, **devynių vyrų spėka**, **devynmacė**, **devynsylė**, **devynvaistė**, **dievana**, **šventrožė**, **šventaropė** ir kt. Savaime auga Europoje, taip pat ir Lietuvoje.

## Ekologija

Auga pakelėse, pakrantėse, šlaituose, žvyrynuose, kirtimuose, upių slėniuose. Mėgsta sausas, saulėtas vietas, nekalkingus dirvožemius.

Žiedus apdulkina vabzdžiai. Sėklas išnešioja vėjas.

## Biologija
Tai dažniau daugiametis, rečiau dvimetis, iki 1,2 m aukščio augalas. Šaknis stora, sumedėjusi. Stiebai paprastai keli, statūs, aukščiau briaunoti, juostuoti, beveik nešakoti, juodai raudoni, plaukuoti. Viršutinė lapų pusė būna plika, žalia, apatinė – labai plaukuota, šviesesnė. Pamatiniai lapai stambūs, širdiški, karbuoti, sudaro skrotelę. Juos laiko 5-20 cm ilgio lapkočiai ir 5-15 cm ilgio lapalakščiai. Link viršūnės lapai smulkėja, kotai trumpėja, viršūnė smailėja.

Ilgas, siauras tūbės žiedynas nuo apačios ligi viršaus nusagstytas kuokštais žiedų. Kuokštai sudaryti iš 5-10 žiedų. Apatiniai kuokštai atitolę vienas nuo kito, viršutiniai esti tankesni. Žiedkočiai išauga plaukuoti. Taurelė nedidelė, žalia. Vainikėlis geltonas, retai baltas, išorėje plaukuotas, žiotys išmargintos rausvai rudomis dėmėmis, iki 2,5 cm skersmens. Kuokeliai penki, jų koteliai tankiai apaugę ilgais, violetiniais plaukeliais.

Pradeda žydėti birželio viduryje, žydi iki rugpjūčio mėnesio. Vaisius – plati, ruda dėžutė, apaugusi žvaigždiškais plaukeliais. Sėklos smulkios.

## Porūšiai
Yra išskiriami du juodosios tūbės porūšiai:
* *Verbascum nigrum* subsp. *abietinum* (Borbás) I.K.Ferguson **Pav.**
* *Verbascum nigrum* subsp. *nigrum*


Verbascum-nigrum_Einzelblüte_077a.jpg|Žiedai
Verbascum.nigrum.lateral.closeup.jpg|Žiedas iš šono
1737_-_Salzburg_-_Stiftskirche_St_Peter_-_Flowers.JPG|Žiedynas
Verbascum_nigrum_subspecie_abietinum_2.jpg|Porūšis *abietinum*


## Nuorodos
* Juodosios tūbės mokslinis lotynų kalba pavadinimas ir sinonimai per theplantlist.org  (anglų k.)''
* Verbascum nigrum – luontoportti.com (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 212 p.
* Enciklopedinė miško knyga, Gediminas Isokas, Vilnius, Mintis, 2001, 338 p. ISBN 5-417-00831-1
Invariantas (fizika)

**Invariantas** fizikoje – fizikinis dydis, kurio vertė nekinta tam tikrų transformacijų poveikyje. Pavyzdžiui, energija, judesio kiekis, judesio kiekio momentas uždarose sistemose.

Invariantais taip pat vadinami dydžiai, nepriklausantys nuo eksperimento sąlygų, tarkim nuo atskaitos sistemos. Taip Reliatyvumo teorijoje laiko tarpas tarp dviejų įvykių stebėtojams, judantiems skirtingais greičiais bus skirtingas. Tačiau intervalas keturmačiame erdvėlaikyje tarp tų įvykių bus visada toks pat bet kokiais greičiais judantiems stebėtojams (be pagreičio). Šviesos greitis vakuume šiuo atžvilgiu irgi yra invariantas.

Niutoninės fizikos artinyje (Galilėjaus transformacijų atžvilgiu) invariantai yra pagreitis ir jėga.

Šiuolaikinėje fizikoje tvermės dėsniai grindžiami Neter (Noether’s) teorema, kuri teigia, kad visi jie atitinka tam tikroms simetrijoms fizikinėse teorijose. Pavyzdžiui, energijos tvermės dėsnis šiuo požiūriu susijęs su fizikinių dėsnių simetrija laiko atžvilgiu (t. y. fizikiniai dėsniai nesikeičia bėgant laikui), judesio kiekio tvermės dėsnis susijęs su fizikinių dėsnių simetrija poslinkio erdvėje atžvilgiu (t. y. fizikiniai dėsniai nesikeičia, perkėlus nagrinėjamą sistemą į kitą erdvės tašką).
Barra velodromas

**Barra velodromas** – sportinis velodromas Rio de Žaneire, Brazilijoje. Jacarepagua autodromo komplekso dalis.

## Istorija
Velodromas atidarytas 2007 m. ir tais pačiais metais jame vyko Pan Amerikos žaidynių dviračių treko varžybos. 2013–2015 m. suplanuotas arenos renovavimas ir pritaikymas 2016 m. vasaros olimpinėms žaidynėms.
Nacionalinis žirgų sporto centras

**Nacionalinis žirgų sporto centras** – jodinėjimo sporto stadionas Rio de Žaneire, Brazilijoje.

## Istorija
Centras atidarytas 2007 m. ir tais pačiais metais jame vyko Pan Amerikos žaidynių jojimo varžybos. 2010–2011 m. vyko stadiono renovavimas ir pritaikymas 2016 m. vasaros olimpinėms žaidynėms. Renovacijos kaina – 11 mln. $.
Invariantas (matematika)

**Invariantas** ( – nesikeičiantis) matematikoje – matematinio objekto savybė (charakteristika), kuri nekinta, pritaikant tam tikras matematines transformacijas.

Taip geometrinės figūros plotas nesikeičia pritaikant pasukimo arba poslinkio erdvėje transformacijas. Kiti pavyzdžiai gali būti polinomo laipsnis, kuris nesikeičia kintamųjų tiesinių transformacijų atveju, matricos pėdsakas, determinantas, tikrinės vertės pakeitus bazę išlieka tokie pat.

1801 m. Karlas Frydrichas Gausas invarianto terminą vartojo tirdamas bitiesines kvadratines formas tiesinių transformacijų atžvilgiu.

## Šaltiniai
Sedžiongas

**Sedžongas Didysis** (; 1397 m. gegužės 15 d. – 1450 m. balandžio 8 d.) – ketvirtasis korėjiečių Džosono karalystės karalius, valdė 1418–1450 m.

Sedžongas sustiprino konfucianistinę politiką, įvedė daug reikšmingų teisinių pataisų (). Jis prižiūrėjo hangulio rašto kūrimą, skatino įvairių technologijų kūrimą ir diegimą, dėjo daug pastangų užtikrinti šalies klestėjimą. Surengė karines kampanijas, nukreiptas į šiaurę, vykdė naujų gyventojų pritraukimo politiką. Pietuose sutramdė japonų puldinėtojus ir užėmė Cušimos salą.

## Gyvenimas

Sedžongas Didysis gimė Hansonge. Jis buvo trečiasis sūnus. Kai jis gimė, jo pavardė buvo Ji o vardas Do. Jo vaikystės vardas buvo Von Džongas. Jo tėvas buvo karalius Tedžongas, kuris įsteigė Džosono karalystę. Tedžongo pirmasis sūnus Jangnjongas buvo pašalintas iš įpėdinių sąrašo, o antrasis buvo vienuolis. Taip Sedžongas tapo karaliaus Tedžongo įpėdiniu.

Sedžongas Didysis turėjo vienuolika žmonų.

Vėliau Sedžongas Didysis buvo labai ligotas. Jau nuo ligos aklas jis mirė 1450 m. ir jo sūnus Mundžongas tapo Džosono karalystės karaliumi.

## Karaliavimas
Sedžongas Didysis buvo karūnuotas 1418 m. rugsėjo 18 d.

Per savo karaliavimą Sedžongas Didysis pagerino savo karalystės apsaugą įstatymais ir skatindamas karinius išradimus.

Sedžongas Didysis labai skatino mokslą ir meną. Jis sukūrė korėjiečių rašto sistemą „hangul“ ir pats studijavo mokslą ir techniką. Jo tėvas ir jis irgi rėmė išradėją Jong Sildžangą, išradusį automatinį vandens laikrodį.
Fiat 521

**Fiat 521** – lengvasis automobilis, leistas „Fiat“ kompanijos nuo 1928 iki 1931 metų.

Automobilio konstrukcija buvo grindžiama ankstesniu (Fiat 520) modeliu, skyrėsi nuo jo dideliu varikliu ir dideliu važiuoklės dydžiu. Egzistavo ir sutrumpintas – 521 °C – modelio variantas.

Automobilis buvo leidžiamas ir už Italijos ribų, pavyzdžiui 1930 metais prasidėjo jo gamyba NSU gamykloje Chailbrone.

Viso Vokietijoje ir Italijoje buvo pagaminta 33 000 automobilių.


Image:Fiat 521 Weymann-Sedan 1928.jpg|Fiat 521 Weymann-Sedan 1928


## Literatūra
* Fred Steiningen *Fiat Personenwagen*, 1994. ISBN 3-923448-37-6
Invariantas

**Invariantas** ( – nekintamas, pastovus) gali reikšti:

* Invariantas (fizika) – fizikinis dydis, išliekantis pastoviu tam tikrų transformacijų atžvilgiu (tarkim uždaros sistemos energija nesikeičia bėgant laikui)
** Adiabatinis invariantas – fizikinis dydis, nekintantis vykstant lėtiems sistemos pokyčiams.
* Invariantas (matematika) – tai savybė arba dydis, nesikeičiantis atliekant tam tikras matematines transformacijas
Fiat 524

**Fiat 524** – lengvasis automobilis, leistas „Fiat“ kompanijos nuo 1931 iki 1934 metų.

524 modelis buvo didesnė ir prabangesnė modifikacija negu Fiat 522 modelis.
Iš viso pagaminta 10 135 automobiliai.

Lenkijoje taip pat buvo leidžiamas 524 modelio variantas pavadinimu Fiat-Polski 524.

## Kėbulai
* Kabrioletas, 4 durų, 4 sėdimos vietos
* Limuzinas, 4 durų, 4 sėdimos vietos
* Sedanas, 4 durų, 4 sėdimos vietos


Fiat 524 C Series1 Sedan 1931.jpg|Fiat 524 C Series1 Sedan 1931
Fiat 524 L Series2 Sedan 1933.jpg|Fiat 524 L Series2 Sedan 1933
Fiat 50 HP

**Fiat 50 HP** – Lengvasis automobilis, leistas „Fiat“ kompanijos nuo 1908 iki 1910 metų.

Automobilyje buvo įrengtas 4-ių cilindrų, 7430 kub.cm apimties, 50 a.j. galingumo prie 1400 aps./min. variklis. Didžiausias greitis buvo 90 km/val.

Pavarų dėžė buvo keturių greičių, stabdžiai buvo montuojami ant pavaros veleno. Ant užpakalinių ratų buvo įrengtas stovėjimo stabdis. Automobilio apšvietimas atliekamas naudojant magnetą.

## Literatūra
* Giancenzo Màdaro: All the fiats. Wyd. piąte. Mediolan, Włochy: Editoriale Domus, 1996.
Fiat 512

**Fiat 512** – lengvasis automobilis, leistas „Fiat“ kompanijos nuo 1926 iki 1928 metų.

512 modelis buvo grindžiamas ankstesniu 510 modeliu, skyrėsi nuo jo nauju kėbulu.
Iš viso pagaminta 2600 automobilių.

## Literatūra
* Fred Steiningen *Fiat Personenwagen*, 1994. ISBN 3-923448-37-6
Maracanãzinho arena

**Maracanãzinho arena** – daugiafunkcė sporto arena Rio de Žaneire, Brazilijoje.

## Istorija
Arenos statybos prasidėjo 1954 m. balandžio 13 d. ir truko vos penkis mėnesius. Atidaryta rugsėjo 24 d., likus mėnesiui iki II pasaulio krepšinio čempionato, kurio visos rungtynės buvo žaidžiamos Maracanãzinho arenoje. Tuo metu arena talpino 25 000 žiūrovų. 1963 m. arenoje vyko IV pasaulio krepšinio čempionatas. Vėliau arena pradėta naudoti ir kultūros renginiams – tarptautiniams muzikos festivaliams, *Mis Brazilija* konkurso rengimui. 1990 m. arenoje vyko pasaulio tinklinio čempionato varžybos. 2003 m. ir 2007 m. arena visiškai renovuota. Jos žiūrovų talpa sumažėjo iki 11 800 žiūrovų. 2013 m. arenoje vyko pasaulio dziudo čempionatas. 2016 m. arenoje vyko 2016 m. vasaros olimpinių žaidynių tinklinio varžybos.

## Šaltiniai
Maria Lenk vandens centras

**Maria Lenk vandens centras** – sportinis baseinas Rio de Žaneire, Brazilijoje. 

## Istorija
Baseinas pastatytas specialiai 2007 m. mieste vykusių Pan Amerikos žaidynių plaukimo ir sinchroninio plaukimo varžyboms. Centras pavadintas žymios brazilų plaukikės ir pasaulio rekordininkės Maria Lenk, kuri mirė likus keliems mėnesiams iki centro atidarymo, garbei. Projektas sulaukė didelės kritikos, nes po Pan Amerikos žaidynių komplekse sportinė veikla nebevykdoma. 2016 m. centre vyks 2016 m. vasaros olimpinių žaidynių vandensvydžio ir šuolių į vandenį varžybos.
Birštono sporto centro stadionas

**Birštono sporto centro stadionas** (arba ***Birštono gimnazijos stadionas***) – daugiafunkcis stadionas Birštone, prie Birštono gimnazijos pastato. Tai pagrindinis Birštono miesto stadionas, įsikūręs miesto vidurio vakarinėje dalyje, greta šiluminių tinklų.

## Istorija

Stadiono aikštė pradėta naudoti 1961 m., o 1985 m. pastatyta pirmoji tribūna.

2007 m. stadionas uždarytas renovavimo darbams. 2014 m. stadionas atidarytas po renovacijos darbų, kurie kainavo 6 mln. Lt. Daugiausiai lėšų skyrė valstybė – 5,6 mln. Lt, Birštono savivaldybė – 200 tūkst. Lt, Lietuvos lengvosios atletikos federacija sektorių įrengimui skyrė 530 tūkst. Lt. Rekonstruota pagrindinė tribūna, o po tribūna įrengtos tarnybinės patalpos, rūbinės. Įrengta lengvosios atletikos infrastruktūra. Stadiono veja laistoma automatine laistymo sistema, įrengtas dirbtinis apšvietimas. Stadiono atidarymo ceremonijoje 2014 m. birželio 6 d. dalyvavo Lietuvos Respublikos premjeras Algirdas Butkevičius, LTOK prezidentė Daina Gudzinevičiūtė.

## Stadionas

Stadione yra padėtas pamatas įrengti individualias kėdutes žiūrovams, cemento blokai su mediniais suolais. Komandų persirengimo kambariai geros būklės, nors trūksta daugiau dušo kabinų. Po renovacijos buvo rekonstruota pagrindinė tribūna, o po tribūna įrengtos tarnybinės patalpos, rūbinės. Stadione įrengti disko ir kūjo metimo, šuolių sektoriai. Aplink natūralios žolės stadioną įrengti keturi 400 metrų ilgio bėgimo takai, tiesiosiose – šeši 100 metrų ilgio bėgimo takai. Stadiono veja laistoma automatine laistymo sistema, įrengtas dirbtinis apšvietimas.

## Šaltiniai
Stebuklas (albumas)

**„Stebuklas“** – 6-asis grupės „Lemon Joy“ studijinis albumas, išleistas 2011 m.

2011 m. gegužės 7 d. buvo surengtas albumo pristatymo koncertas Vilniuje.

2013 m. albumas buvo perleistas, kartu su papildoma nauja daina. (*Su pirma saulės šviesa*)

## Dainų sąrašas
# „Vasaros laiškai“ (4:12)
# „Svetimos nakties aušra“ (3:20)
# „Bėk!“ (4:03)
# „Ši vieta“ (4:37)
# „Abejinga vitrinų šviesa“ (2:16)
# „Laikinai“ (4:19)
# „Kažkada“ (4:31)
# „Blakstienos“ (1:35)
# „Siuntė mani motula“ (4:27)
# „Meilė turėjo tavo vardą“ (4:26)
# „Nekęsk manęs dar stipriau“ (4:09)
# „Šviesa. Tyla“ (4:56)
# „Su pirma saulės šviesa“ (3:37)*** tik 2013 m. perleistame variante
## Nuorodos

* „Stebuklas“ Discogs svetainėje

## Šaltiniai
SPP-1

**Povandeninis pistoletas SPP-1** () – tarybinis keturvamzdis povandeninis pistoletas, skirtas koviniams narams. 

SPP-1 buvo sukurtas 7-to dešimtmečio pabaigoje, priimtas ginkluotėn 1971 m. 
Šiuos pistoletus gamina Tulos ginklų gamykla., o eksportuoja Rosoboroneksportas, Rusijos valstybinė agentūra, užsiimanti su gynyba susijusių gaminių eksportu ir importu.

## Konstrukcija
Pistoleto konstruktorius Vladimiras Simonovas, jo šovinio konstruktoriai yra Piotras Sazonovas ir Olegas Kravčenka. V. Simonovas yra sukonstravęs ir povandeninį automatą APS.

Po vandeniu įprastos formos kulkos yra netaiklios, šaudymo jomis nuotolis labai trumpas. Todėl SPP-1 šaudo ne kulkomis, o 4,5 mm kalibro 115 mm ilgio plieninėmis strėlėmis, sveriančiomis 12,8 g. Šios strėlės vandenyje lekia toliau ir turi didesnę pramušamąją gebą negu povandeninių šautuvų strėlės. Viso šovinio ilgis yra 145 mm ilgio, sveria 17,5 g.

Užtaisant SPP-1 į kiekvieno iš 4 vamzdžių šovinių lizdus įdedama po šovinį. Šoviniai paprastai įstatomi pasinaudojant 4 šovinių apkaba.

SPP-1 vamzdis neturi graižtvų, iššautą strėlę stabilizuoja hidrodinaminės jėgos. Todėl iššautos ore strėlės yra žymiai netaiklesnės.

Šovimo mechanizmas dvigubos veikmės, kiekvienas nuleistuko paspaudimas iššauna vieną vamzdį. Iššovus visus 4 šovinius pistoletas gali būti užtaisomas tiek po vandeniu, tiek ore.

### Variantas SPP-1M
Pistoleto modifikacija SPP-1M iš esmės mažai kuo skiriasi nuo SPP-1. Skirtumai šie:
* Virš griebtuvo turi papildomą spyruoklę, kuri palengvina nuleistuko spaudimą.
* Nuleistuko lankelis didesnis, kad būtų patogiau šaudyti su nardytojo pirštinėmis.

Pistoleto SPP-1M komplekte, be paties pistoleto, yra:
* 10 apkabų šoviniams,
* dirbtinės odos dėklas, 
* įtaisas šoviniams įstatyti į apkabas,
* juosmens diržas pistoleto nešiojimui,
* 3 metaliniai penalai užtaisytoms apkaboms nešioti.

## Veiksmingumas
Kuo didesnis gylis, tuo mažesnis šaudymo nuotolis, kadangi didesnis slėgis greičiau panaikina superkavitacinę tuštumą. Kai tik judanti strėlė nustoja superkavituoti, labai padidėja hidrodinaminis pasipriešinimas, ir lekianti strėlė pasidaro nebestabili. 

Mirtino šūvio nuotolis nustatomas kaip nuotolis, kuriuo strėlė lengvai pramuša povandeninį kostiumą ar 5 mm storio kaukės stiklą.

## Nuorodos
Vladimiras Simonovas

**Vladimiras Simonovas** (*Владимир Васильевич Симонов*; g. 1935 m.) – tarybinis rusų šaunamųjų ginklų inžinierius konstruktorius, pagarsėjęs kaip povandeninių ginklų (pistoleto SPP-1 ir APS automato) konstruktorius. Dirbo Tulos ginklų gamykloje.

## Biografija
Vladimiras Vasiljevičius Simonovas gimė 1935 m. Kovrovo mieste (Vladimiro sritis, Rusija). 

1955 m. baigė Podolsko industrinį technikumą, specialybė kalnakasybos technikas. 

1957 m. baigė tarnybą Tarybinėje armijoje. Įsidarbino Centriniame Tiksliosios mašinų pramonės mokslinio tyrimo institute. Tenai dirbdamas 1960 m. baigė Maskvos radiomechanikos technikumą (specialybė radiotechnikas technologas). 1964 m. baigė Visasąjunginį neakivaizdinį politechnikos institutą (specialybė inžinierius mechanikas).  

Dirbdamas perėjo pareigas nuo  techniko konstruktoriaus iki vedančiojo inžinieriaus konstruktoriaus. Du jo sukonstruoti ginklai, pistoletas SPP-1 ir APS automatas priimti į ginkluotę ir gaminami serijiniu būdu. Be konstravimo užsiiminėjo ir moksline veikla. 

## Apdovanojimai
* garbės vardas Nusipelnęs Rusijos išradėjas,
* TSRS Valstybinė premija
Eva Cassidy

**Eva Cassidy** (; 1963 m. vasario 2 d. – 1996 m. lapkričio 2 d.) – JAV dainininkė ir gitaristė, pagarsėjusi klasikinių soulo, džiazo, bliuzo, roko, pop, folk (liaudies), kantri ir gospelo kūrinių interpretacijomis.

## Diskografija
* The Other Side (with Chuck Brown) (1992)
* Live at Blues Alley (1996)
* Eva by Heart (1997)
* Songbird (1998)
* Time After Time (2000)
* No Boundaries (2000)
* Imagine (2002)
* American Tune (2003)
* Wonderful World (compilation, 2004)
* Eva Cassidy Sings (DVD, 2004)
* Somewhere (2008)
* Simply Eva (2011)
* The Best of Eva Cassidy (compilation, 2012)
* Nightbird (2015)
Santa Venera

**Santa Venera** () – miestas Maltoje. Iki 1912 m. jis priklausė Hamrūnui. Seniausius miesto pastatus pastatė Maltos Ordinas: Vinakorto akvedukas, Leono pilis, fabrikas. Neseniai pastatyta nauja bažnyčia. Vietinė futbolo komanda St. Venera Lightnings žaidžia su miesto spalvomis: geltona ir mėlyna.
Vuolasta

**Vuolasta** – upė Lietuvoje, Elektrėnų savivaldybėje, 11 km nuo Elektrėnų, priklausanti Strėvos baseinui. Prasideda Haliampolio apylinkėse, 3 km į rytus nuo Beižionių. Teka į šiaurės rytus, rytus daugiausia Jagelonių miškais prateka Dėlinio ežerėlį. Įteka į Elektrėnų marias ties Užupiais, į pietus nuo Pastrėvio.

## Šaltiniai
Jeunesse Arena

**Jeunesse Arena** – daugiafunkcė sporto arena Rio de Žaneire, Brazilijoje.

## Istorija
Arena atidaryta 2007 m. ir tais pačiais metais joje vyko Pan Amerikos žaidynių krepšinio ir gimnastikos varžybos. Vėliau arena pritaikyta ir kultūros renginiams, tarptautinio masto atlikėjų koncertams. 2016 m. joje vyko 2016 m. vasaros olimpinių žaidynių gimnastikos varžybos ir 2016 m. vasaros parolimpinių žaidynių krepšinio ratukuose varžybos.
Fiat 522

**Fiat 522** – automobilis, kuris buvo leidžiamas „Fiat“ kompanijos nuo 1931 iki 1933 metų.

522 buvo grindžiamas ankstesniais modeliais ir skyrėsi nauju kėbulu ir sutrumpinta ratų baze.

Variklis – 6-ių cilindrų, 2516 kub. cm apimties, 52 a. j. deklaruojamo galingumo. Automobilyje taip pat buvo įrengta 4-pavarų visiškai sinchronizuota mechaninė pavarų dėžė, kas buvo aukščiau visų to laiko standartų.

522 modeliui pirmą kartą buvo įrengtas stačiakampio formos „Fiat“ logotipas: tuo metu tai buvo aukso spalvos raidės raudoname fone.

Iš viso pagaminta apie 6000 egzempliorių. Taip pat buvo leidžiamas Fiat 522 CSS modelis – tai versija, kurios variklis turėjo didelį suspaudimo laipsnį ir buvo įrengtais su dviem karbiuratoriais.


Fiat 522 L Torpedo 1931.jpg|Fiat 522 L Torpedo 1931
Fiat 522 C Sedan 1931.jpg|Fiat 522 C Sedan 1931
Fiat522S 1.jpg|Fiat 522 S


## Literatūra
* Fred Steiningen *Fiat Personenwagen*, 1994. ISBN 3-923448-37-6
Budilių miškas

**Budilių miškas** – miškas Lietuvoje, Elektrėnų savivaldybėje, apie 5 km į vakarus nuo Semeliškių. Miškas priklauso Jagelonių miškų masyvui. Budilių miškas plyti šalia kelio iš Semeliškių į Beižionis. Miškas priklauso Trakų miškų urėdijos Jagelonių girininkijai.

## Šaltiniai
Geltonžiedė aklė

**Geltonžiedė aklė** (*Galeopsis speciosa*) – notrelinių (*Lamiaceae*) šeimos aklių (*Galeopsis*) genties augalas. Savaime auga vidutinių platumų Europoje ir Vakarų Azijoje, taip pat ir Lietuvoje.

## Ekologija

Auga laukuose, daržuose, dirvonuose, bergždynuose, krūmuose, kirtimuose, pakelėse. Paplitusi pasėlių piktžolė. Sėklas lesa kai kurie paukščiai.

## Biologija
Tai vienmetis, 0,5-1 m aukščio žolinis augalas, apaugęs šiurkščiais, šeriškais plaukeliais. Stiebas status, keturbriaunis, ties bambliais sustorėjęs. Lapai 3-6 cm ilgio ir 1,5-3 cm pločio, kiaušiniškai lancetiški ar rombiški, priešiniai, dantyti, smailiaviršūniai. Lapų kraštai dantyti, su 5-7 danteliais kiekviename šone.

Žiedai susitelkę tankiais menturiais viršūninių lapų pažastyse. Taurelė iki 2 cm ilgio, varpelio formos, su penkiais stambiais, aštriais, liaukingais danteliais. Vainikėlis iki 3,5 cm ilgio, šviesiai geltonas, dvilūpis, jo vamzdelis balkšvas, 2-3 kartus ilgesnis už taurelės vamzdelį. Viršutinė lūpa plati, plaukuota, išgaubta, dantyta viršūne. Apatinė lūpa violetinė ar vyšninė, žiotyse geltona dėmė, įsmaugta ir vėl paplatėjusia viršūne. Kuokeliai keturi, du ilgi ir du trumpi.

Žydi visą vasarą ir rudens pirmoje pusėje. Vaisiai – tamsiai pilki arba rusvi, margi, gūbriuoti, juodai išraižyti riešutėliai. Dauginasi sėklomis, kurios dirvožemyje išlieka daigios iki 10 metų. Sudygsta patekusios į paviršinį dirvožemio sluoksnį.

## Savybės
Tai nuodingas augalas gyvuliams, ypač arkliams. Sukelia paralyžių. Sėklose yra apie 45 proc. nuodingo aliejaus, tinkamo techniniams reikalams, pavyzdžiui, odos gaminiams blizginti.

## Porūšiai
Yra išskiriamas vienas geltonžiedės aklės porūšis ir varietetas:
* *Galeopsis speciosa* subsp. *sulphurea* (Jordan) Briq.
* *Galeopsis speciosa* var. *boroei* (Corb.) P. Fourn.


Galeopsis_speciosa_-_blossom_(aka).jpg|Žiedai
Dead_nettle.jpg|Žiedynas


## Nuorodos
* Geltonžiedės aklės mokslinis lotynų kalba pavadinimas ir sinonimai per theplantlist.org  (anglų k.)''
* Galeopsis speciosa– Nature Gate (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 206 p.
Žydrasis Langas

**Žydrasis Langas** () – iš kalkakmenio sudaryta istorinė uolinė arka Maltai priklausančioje Goco saloje. Ji stūksojo netoli Dvedžros įlankos, Vidinėje Goco jūroje. Ši struktūra, kuri susidarė suirus dviem kalkakmenio jūrų urvams, buvo mėgstama nardytojų su akvalangais.

2017 m. kovo 8 d., audros metu, arka sugriuvo.

## Geologija
Žydrojo Lango arka buvo viena iš 26 prieš 500 metų dėl jūros ir lietaus erozijos natūraliai susidariusių arkų Maltos salyne. Buvo antra pagal senumą. Tokį pavadinimą, tikėtina, gavo nuo netoliese esančios olos. Arką sudarė maltietiško kalkakmenio, žinomo kaip *Globigerina*, uolienos. Uolos plotis siekė apie 25 m, aukštis – iki 28 m. Uolą sudarė nuo geltonos iki pilkšvos spalvos atspalvių kalkakmenio uolienos ir jūros gyvūnų liekanos.

### Sunykimas
Uolą jos egzistavimo laikotarpiu veikė intensyvi erozija. Uola pamažu iro, nuo arkos apačios atskildavo dideli uolienos luitai. Pagal irimo greitį buvo nustatyta, kad arka veikiausiai sunyks per keletą metų.

Paskutiniais metais dėl skylančių uolienų keliamo pavojaus vietovėje aplink uolą buvo sustatyti įspėjamieji ženklai. Tačiau daugelis žmonių vis dar reguliariai lipdavo ant arkos, o „YouTube“ buvo skelbiami vaizdo įrašai, kuriuose matyti žmonės, nardantys uolos prieangiuose, kuomet krinta akmenys.

Prieš sugriuvimą 2017 metų pavasarį arka buvo taip suirusi, jog jos forma buvo beveik taisyklingo stačiakampio. Vis dėlto, griūtį lėmė ne pačios arkos, bet jos atraminės uolienos griūtis dėl paplovimo.

## Turizmas
Žydrojo Lango uolinė arka buvo gausiai lankoma turistų, nes buvo netoli Dvedžros turistinio kaimelio, priklausančio San Lavrenco kaimui. Vandenys aplink arką tinkami plaukioti, nardyti, laivuoti.

Čia taip pat filmuotos kino filmų ir televizijos serialų (pvz., „Sostų žaidimas“) scenos.

## Šaltiniai
San Lavrencas

**San Lavrencas** () – kaimas Goco saloje, Maltoje.

Kaimo pavadinimas kilo nuo Šv. Lauryno, kuris yra kaimo globėjas. Administraciškai kaimui priklauso gamtinis rezervatas Grybo uoloje ir žymi uolinė arka Žydrasis Langas.

## Istorija
San Lavrencas įkurtas 1893 m. kovo 15 d. kaip parapija. Iki tol priklausė Garbui.

## Geografija
Kaimas įsikūręs lygumoje, kurią supa trys kalvos – *Għammar*, *Gelmus* ir *Ta' Dbieġi*. Pastarosios aukštis siekia 195 m virš jūros lygio, tad tai yra aukščiausias Goco salos geografinis taškas. San Lavrenco pakrantę skalauja Dvedžros įlankos, pagarsėjusios keistais geologiniais sprūdžiais, vandenys.
Namaste Sada Vatsale

**Namaste Sada Vatsale** ( - 'Nusilenkimas Tau per amžius, rūpestingoji') – malda, kuri esti Hindutvai priklausančio Indijos tautinio savanorių sąjūdžio (*Rashtriya Swayamsevak Sangh*, RSS) himnu. Tai yra privalomai atliekamas kūrinys per visus sąjūdžio susibūrimus. Kūrinys parašytas sanskritu profesoriaus Šri Narhar Narayan Bhide, vadovaujant judėjimo vadams K. B. Hedgewar ir M. S. Golwalkar. Vėliau malda buvo išversta į hindi ir kitas Indijos kalbas.

## Giesmė

## Nuorodos
* ''Namaste Sada Vatsale'' atliekama RSS sąskrydyje Kolkatoje
Bėk, žmogau, bėk

**Bėk, žmogau, bėk** () – 1968 m. italų ir prancūzų vesternas, 1966 m. sukurto filmo „Suvesti sąskaitas“ tęsinys ir priklauso režisieriaus Sollimos politinių vesternų apie Emiliano Zapata trilogijai.

## Pagrindiniai aktoriai
: *Aktorius – vaidmuo*
* Tomas Milian – Manuelis Sančesas / Kučilijo
* Donald O‘Brien – Natanielis Kesidis
* John Ireland – Santiljana
* Linda Veras – Penė Banington
* Marco Guglielmi – pulkininkas Mišelis Sevinji
* Jose Torres – Ramiresas
* Chelo Alonso – Doloresa 

## Turinys

Už įstatymo ribų esantis Manuelis Sančesas, dėl gebėjimo puikiai valdyti peilį visų vadinamas Kučiliju, grįžta į gimtąjį miestelį Meksikoje ir netrukus atsiduria kalėjime. Kameroje jis susipažįsta su Ramiresu, kuris paprašo pagalbos organizuojant pabėgimą. Kučilijo stebisi, kad iš kalėjimo nori bėgti žmogus, kurį jau sekančios dienos ryte ir taip išleis į laisvę, tačiau paaiškėja, kad Ramiresas buvo atsakingas už 3 milijonų JAV dolerių, skirtų Meksikos revoliucionieriaus, apsaugą ir dabar yra medžiojamas daugelio suinteresuotų asmenų.

Kučilijo su Ramiresu pabėga, tačiau vėliau per susišaudymą šis žūva. Dabar visi, su kuo tik Kučilijo tenka susidurti – buvusiu šerifu, o dabar samdiniu Kesidžiu, revoliucionieriumi Santiljana, valdžios atstovu pulkininku Sevinji, vargšams padedančios organizacijos nare Pene, Meksikos banditais ir net sužadėtine Doloresa – visi stengiasi bet kokiomis priemonėmis gauti iš jo žinių apie paslėptą turtą. Vienintelis kelias Kučilijo likti gyvam – bėgti ir tikėtis, kad lenktynėse dėl pinigų jis bus pirmas...
Pazzi koplyčia

**Pazzi koplyčia** (Pacių koplyčia, ) – koplyčia Florencijos Šv. Kryžiaus bazilikoje, kurią suprojektavo Filipas Bruneleskis. Vienas iš renesanso architektūros žymiausių pavyzdžių.

## Istorija

Pazzi koplyčią pastatyti 1429 m. užsakė vienos įtakingiausių XV a. Florencijos giminės atstovas Andrea Pazzi. Koplyčios paskirtis buvo tapti asmenine Andrea Pazzi maldų vieta Šv. Kryžiaus bazilikoje, bei susirinkimų kambariu gretimais įsikūrusio, baziliką prižiūrinčio vienuolyno vienuoliams. 1433 m. buvo nugriauta dalis Šv. Kryžiaus bazilikos kluatro, kad būtų padaryta vietos koplyčios statyboms. Yra šiek tiek abejonių, kad koplyčios portikas išties suprojektuotas Bruneleskio. Portiko romėniškos triumfo arkos motyvas gali simbolizuoti krikščionybės pergalę prieš pagonybę. 

Pazzi koplyčios planas primena kiek sudėtingesnės Bruneleskio anksčiau sukurtos Senosios zakristijos Šv. Lauryno bazilikoje išplanavimą. Filipas Bruneleskis buvo pakvietęs Luca della Robbia dekoruoti koplyčią reljefais. Giuliano da Maiano sukūrė duris. Ties koplyčia dirbo daugelis menininkų dar ir po Bruneleskio mirties 1466 m. Jos dekoras nebuvo baigtas, kai po nepavykusio 1478 m. sąmokslo prieš Medičius Pazzi giminė buvo sunaikinta. Koplyčios architektūra paremta geometrinėmis figūromis, joje visiškai atmestos gotikinės architektūrinės formos.

## Koplyčios vaizdai

Vaizdas:Pazzi chapel - Filippo Brunelleschi.jpg| Koplyčios planas
Vaizdas:Florence, Basilica of Santa Croce, Cloister, Pazzi Chapel 005.JPG| Kupolas iš vidaus
Vaizdas:Pazzi Chapel altar.jpg| Altorius
Vaizdas:Pazzi Chapel Florence Apr 2008 (36).JPG| Interjeras

## Nuorodos

* Šv. Kryžiaus bazilikos muziejaus tinklalapis
* Florencijos muziejai
* greatbuildings.com
* smarthistory.com
Tankgewehr M1918

**Mauser Tankgewehr M1918**, *T-Gewehr*) – vokiškas Pirmojo pasaulinio karo laikų 13 mm prieštankinis šautuvas. Tai pirmas specialiai sukonstruotas prieštankinis šautuvas, vienintelis naudotas Pirmajame pasauliniame kare. Jų buvo pagamintas apie 15 800 vienetų.

## Istorija
1916 m. *Flers–Courcelette* kautynėse (Somos mūšio dalis) britai pirmą kartą panaudojo tankus. Antrieji tankus ėmė naudoti prancūzai. 

1917 m. birželį Vokietijos kariuomenė, bandydama atlaikyti tankų *[[Mark IV]]* grėsmę aptiko, kad šarvamušės 7,92&nbsp;mm K kulkos neefektyvios. 
Tada Vokietijoje ir kilo idėja prieš tankus panaudoti didelio kalibro šautuvus su dideliu kulkos greičiu.

1918 m. vasarį vokiečių kariuomenės ginkluotėje pasirodė pirmieji prieštankiniai šautuvai. Serijinę jų gamybą „Mauser“ kompanija pradėjo 1918 m. gegužę Oberndorfe prie Nekaro. Pirmieji šie šautuvai buvo perduoti specialiai suformuotiems prieštankiniams daliniams. 

## Konstrukcija
Šautuvas *T-Gewehr* yra vienašūvis, su slankiojamąja svirteline spyna. Šoviniai į lizdą dedami ranka. Šautuvas turi pistoletinę rankeną ir kojeles (nuo kulkosvaidžio *MG-08/15*), tačiau neturi įtaisų atatrankai mažinti (nei petinės atramos paminkštų, nei laibgalio stabdžio). Šautuvo kryptukas plokštelinis, galinis taikiklis sugraduotas kas 100 m, nuo 100 iki 500 m nuotoliui. 

*T-Gewehr* komandą sudarė 2 kareiviai – šaulys ir šovinių padavėjas, nors šautuvu šaudyti mokėdavo abu.

## Šoviniai

Šarvamušis šovinys *[[13,2×92 mm TuF]]* (dažnai vadintas tiesiog 13 mm šoviniu), kurio kulka turėjo grūdinto plieno šerdį, pradžioje buvo skirtas naujam vandeniu aušinamam stambaus kalibro kulkosvaidžiui *[[MG 18 TuF]]*, skirtam kovai su tankais ir lėktuvais. Tai rodė pavadinimą buvusios raidės *TuF* ( 'tankas ir lėktuvas'). Kulkosvaidis MG 18 TuF ginkluotėje turėjo pasirodyti 1919 m. 

Savybės:
* Šoviniai svėrė 51,5 g.
* Kulkų pradinis greitis buvo 785 m/s.
* Kulkos 100 m nuotoliu ir 90° kampu galėdavo pramušti 22 mm storio šarvą, o 300 m nuotoliu – 15 mm.

## Nuorodos